किम से मुलाकात करने वाले दक्षिण कोरिया के राष्ट्रीय सुरक्षा सलाहकार चुंग ईयु योंग ने बताया कि उत्तर कोरियाई नेता ने यह भी कहा कि ट्रंप प्रति उनके भरोसे में कोई बदलाव नहीं आया है। इस टिप्पणी के बाद ही अमेरिकी राष्ट्रपति ने ट्वीट किया। चुंग ने कहा कि किम ने राष्ट्रपति ट्रंप के पहले आधिकारिक कार्यकाल में निरस्त्रीकरण के लक्ष्य को हासिल करने के लिए अमेरिका के साथ निकटता से काम करने का इरादा जताया। ट्रंप का कार्यकाल साल 2021 में खत्म हो रहा है। अमरीकी विदेश विभाग ने गुरूवार को घोषणा की कि उत्तर कोरिया के लिए उसके नव नियुक्त दूत स्टीफन बीगन, किम के देश पर बातचीत करने के लिए अगले सप्ताह दक्षिण कोरिया, चीन और जापान जाएंगे।